# **Utlysning av midler for å styrke kvalitet og relevans i praksisstudier 2021**

Helse Midt-Norge RHF (HMN RHF) lyser ut inntil 7 millioner kroner til prosjekter som har som mål å styrke kvalitet og relevans i praksisstudier, slik at praksisstudenter i helse- og sosialfagutdanningene i spesialisthelsetjenestene i Midt-Norge oppnår forventet læringsutbytte og forberedes til å møte dagens- og fremtidens behov i helsetjenesten.

Det kan søkes om inntil kr. 1 million per prosjekt. Prosjektperioden er for 1-3 år med oppstart i 2021. Tildeling av midler gjøres på bakgrunn av faglige og strategiske vurderinger.

Midlene tildeles av Regionalt samarbeidsorgan for utdanning, forskning og innovasjon mellom HMN RHF, universitet og høgskoler.

## **Søknadene forventes å falle inn under ett eller flere satsingsområder:**

1. Utprøving av digitale løsninger for praksisnær veilederutdanning og/eller elektronisk studentvurdering
2. Fra nye nasjonale forskrifter til nye lokale studieprogram – RETHOS

* Samarbeidsprosjekter som sikrer sammenheng mellom læringsaktiviteter og læringsutbytter i nye studieprogram

## **Formelle krav og andre føringer**

Hvem kan søke?

* Ansatte i helseforetak i Helse Midt-Norge.
* Ansatte ved universiteter og høgskoler i regionen.

Krav til søknaden:

* + Det kreves likestilt samarbeid mellom helseforetak og universitet/høgskoler og prosjektsøknadene må belyse hvordan institusjonene bør samarbeide for å oppnå målsettingen om økt kvalitet og relevans i praksisstudiene.
  + Søknaden skal være forankret på ledernivå, ved klinikksjef og instituttleder (dokumenteres med forankringsskjema). Søknader som mangler forankring fra en eller begge sektorer vil ikke bli vurdert.

Krav til prosjektet:

* + Prosjektet skal i størst mulig grad utføres nært studenter og praksisveiledere
  + Prosjektet bør i størst mulig grad være utviklingsrettet og nyskapende.
  + Det skal være en plan for å evaluere prosjektet underveis og ved prosjektets slutt.
  + Det skal være en plan for formidling av resultatene som sikrer kunnskapsdeling og implementering hos relevante målgrupper.
  + Det skal være en plan for studentmedvirkning i prosjektet

Utforming av søknad og vedlegg:

Søknaden skal være på maksimum 10 A4-sider (ekskl. vedlegg) og inneholde følgende:

* + Beskrivelse av prosjektet:
    - Bakgrunn og kunnskapsgrunnlag
    - Problemstillinger og mål
    - Fremdrifts- og aktivitetsplan
    - Forventet effekt/resultat
    - Eventuelle etiske vurderinger
  + Beskrivelse av samarbeidet mellom helseforetak og universitet/høgskole-sektoren og relevans for de to sektorene
  + Beskrivelse av hvordan prosjektet skal sikre varig endring i praksis og videreføres etter prosjektperioden
  + Beskrivelse av muligheter for erfaringsoverføring til andre enheter, foretak og studieprogram.
  + Plan for formidling av resultatene fra prosjektet i organisasjonene eller vitenskapelig publisering.
  + Beskrivelse av hvordan prosjektet ivaretar pasient-/brukerperspektivet.

Obligatoriske vedlegg (1 side per vedlegg):

* + Prosjektbudsjett (som synliggjør aktivitetene i prosjektet, totalbudsjett med spesifisering av sum det søkes om, samt økonomiske bidrag fra partene).
  + Anbefaling fra ledelse ved HF og universitet/høgskole (se vedlagte forankringsskjema s.3 og 4). Instituttleder skal sikre at prosjektet er forankret hos ledere av involverte studieprogram.
  + CV for søker og sentrale samarbeidspartnere.

Ved vurdering av søknadene vil følgende vektlegges:

Søknadene vurderes ut fra hvor godt de oppfyller krav til utforming av søknad og obligatoriske vedlegg. I tillegg vektlegges følgende:

* + Prosjekter med medfinansiering fra universitet og høgskoler vil prioriteres.
  + Tverrprofesjonalitet vil telle positivt i vurderingsprosessen, men er ikke et absolutt krav.
  + Prosjektets relevans for tjenestebehov og praksisstudier.
  + Prosjekter som har potensial for å kunne etableres i varig drift i foretaksgruppen etter at prosjektperioden er over.
* Prosjekter knyttet til de treårige helse- og sosialfagutdanningene (med tilhørende videre- og masterutdanninger) vil prioriteres.

## **Hvordan søke:**

Søknader sendes inn via skjemaet: <https://www.ntnu.no/machform/view.php?id=833136>. Søknad med vedlegg skal lastes opp som én samlet PDF-fil.

**Søknadsfrist mandag 4. januar 2021 kl. 15:00**

Søknader som blir innsendt etter søknadsfristen, vil ikke bli behandlet. Det gis ikke anledning til å utbedre eventuelle feil og mangler i søknaden etter søknadsfristen. Eventuelle ettersendelser/endringer/tilføyelser/kommentarer mottatt etter søknadsfristen, vil ikke hensyntas.

**Skjema for lederforankring**

**ved søknad om midler fra Helse Midt-Norge RHF**

**Skjemaet skal benyttes ved søknad om prosjekter med formål å styrke kvalitet og relevans i praksisstudier i Helse Midt-Norge RHF i 2021-2024. Skjemaet skal signeres av både leder i helseforetak (klinikksjef) og leder ved universitet/høgskole (instituttleder, avdelings-/enhetsleder e.l.) Søknader som ikke har lederforankring fra begge sektorer vil ikke behandles.**

**Skjemaet må lastes ned før det kan fylles ut elektronisk. Skriv ut skjemaet for håndskrevet signatur.**

|  |  |  |  |
| --- | --- | --- | --- |
| **Om prosjektsøknaden** | | | |
| **Navn på søker:** | | Klikk eller trykk her for å skrive inn tekst. | |
| **Tittel på prosjekt:** | | Klikk eller trykk her for å skrive inn tekst. | |
| **Type prosjekt:** | | Klikk eller trykk her for å skrive inn tekst. | |
| **Planlagt prosjektperiode:** | | **Fra dato:**Klikk | **Til dato:**Klikk |
| **Prosjektet forvaltes i universitet/høgskole helseforetak** | | | |
| **Bekreftelse på lederforankring ved helseforetak** | | | |
| **Leder bekrefter ved signatur at søknaden støttes.**  **Hvis prosjektet skal forvaltes i helseforetaket og innebærer nye tilsettinger: Leder er kjent med at en eventuell tildeling kan medføre tilsetting i klinikken i samsvar med søknaden. Tilsetting skal skje i henhold til gjeldende regelverk ved helseforetaket.**  **Signering av skjema for lederforankring skal følge fullmaktsstrukturen i institusjonen, og skal være på nivået klinikksjef. Skjema som ikke er signert i tråd med fullmaktsstrukturen vil føre til at søknaden ikke blir vurdert.** | | | |
| **Kommentar fra leder (obligatorisk):**  Klikk eller trykk her for å skrive inn tekst. | | | |
| **Navn på klinikksjef:** | Klikk eller trykk her for å skrive inn tekst. | | |
| **Sted og dato:** | Klikk eller trykk her for å skrive inn tekst. | | |
| **Signatur:** |  | | |

|  |  |
| --- | --- |
| **Bekreftelse på lederforankring ved universitet/høgskole** | |
| **Leder bekrefter ved signatur at søknaden støttes.**  **Hvis prosjektet skal forvaltes i universitet/høgskole og innebærer nye tilsettinger: Leder er kjent med at en eventuell tildeling kan medføre tilsetting i institusjonen i samsvar med søknaden. Tilsetting skal skje i henhold til gjeldende regelverk ved institusjonen.**  **Instituttleder skal sikre at prosjektet er forankret hos ledere av involverte studieprogram.**  **Signering av skjema for lederforankring skal følge fullmaktsstrukturen i institusjonen, og skal være på nivået instituttleder, avdelings-/enhetsleder e.l. Skjema som ikke er signert i tråd med fullmaktsstrukturen vil føre til at søknaden ikke blir vurdert.** | |
| **Kommentar fra leder (obligatorisk):**  Klikk eller trykk her for å skrive inn tekst. | |
| **Navn på leder ved universitet/høgskole:** | Klikk eller trykk her for å skrive |
| **Stillingstittel:** | Klikk eller trykk her for å skrive |
| **Sted og dato:** | Klikk eller trykk her for å skrive |
| **Signatur:** |  |